Likumprojekts

**Grozījumi Finanšu instrumentu tirgus likumā**

Izdarīt Finanšu instrumentu tirgus likumā (Latvijas Republikas Saeimas un Ministru Kabineta Ziņotājs, 2004, 2. nr.; 2005, 10., 14. nr.; 2006, 14. nr.; 2007, 10., 22. nr.; 2008, 13., 14., 23. nr.; 2009, 7., 22. nr.; Latvijas Vēstnesis, 2011, 16. nr.; 2012, 56., 100., 186. nr.; 2013, 142., 193. nr.; 2014, 92. nr.; 2015, 124., 222. nr.; 2016, 31., 115., 254. nr.; 2017, 196., 222. nr.; 2018, 132. nr., 2019, 52. nr.) šādus grozījumus:

1.  1. pantā:

izslēgt pirmās daļas 12. punktu;

izteikt pirmās daļas 13. punktu šādā redakcijā:

"13) prospekts – dokuments, kurā ietverta detalizēta informācija par emitentu un tā emitētiem pārvedamiem vērtspapīriem, par kuriem publiskā piedāvājuma izteicējs vēlas izteikt publisko piedāvājumu vai kurus persona, kas lūdz pārvedamu vērtspapīru iekļaušanu regulētajā tirgū, vēlas iekļaut regulētajā tirgū;";

papildināt pirmās daļas 16. punktu pēc vārdiem "(Dokuments attiecas uz EEZ)" ar vārdiem un skaitļiem "(turpmāk – Regula Nr. 909/2014)";

izslēgt pirmās daļas 28., 31., 32., 33., 34. un 37. punktu;

izslēgt pirmās daļas 39. punktā vārdus "emisijas prospektu un";

izslēgt pirmās daļas 66. un 67. punktu;

izteikt pirmās daļas 105. punktu šādā redakcijā:

"105) **vērtspapīru finansēšanas darījums** – darījums atbilstoši Eiropas Parlamenta un Padomes 2015. gada 25. novembra Regulas (ES) Nr. 2015/2365 par vērtspapīru finansēšanas darījumu un atkalizmantošanas pārredzamību un ar ko groza Regulu (ES) Nr. [648/2012](http://eur-lex.europa.eu/eli/reg/2012/648/oj/?locale=LV) (Dokuments attiecas uz EEZ) (turpmāk – Regula Nr. 2015/2365) 3. panta 11. punktā noteiktajam.";

izteikt trešo daļu šādā redakcijā:

"(3) Papildus šā panta pirmajā un otrajā daļā minētajiem terminiem Regulas Nr. [575/2013](http://eur-lex.europa.eu/eli/reg/2013/575/oj/?locale=LV) un Eiropas Parlamenta un Padomes 2017. gada 14. jūnija Regulas (ES) 2017/1129 par prospektu, kurš jāpublicē, publiski piedāvājot vērtspapīrus vai atļaujot to tirdzniecību regulētā tirgū, un ar ko atceļ Direktīvu 2003/71/EK (Dokuments attiecas uz EEZ) (turpmāk – Regula Nr. 2017/1129) izpratnē ir lietoti šādi termini:

1) **finanšu iestāde** – finanšu iestāde Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 4. panta 1. punkta 26. apakšpunkta izpratnē;

2) **finanšu pārvaldītājsabiedrība** – finanšu pārvaldītājsabiedrība Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 4. panta 1. punkta 20. apakšpunkta izpratnē;

3) **dalībvalsts mātes finanšu pārvaldītājsabiedrība** – dalībvalsts mātes finanšu pārvaldītājsabiedrība Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 4. panta 1. punkta 30. apakšpunkta izpratnē;

4) **Eiropas Savienības mātes finanšu pārvaldītājsabiedrība** – Eiropas Savienības mātes finanšu pārvaldītājsabiedrība Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 4. panta 1. punkta 31. apakšpunkta izpratnē;

5) **pašu kapitāls** – pašu kapitāls  Regulas Nr. [575/2013](http://eur-lex.europa.eu/eli/reg/2013/575/oj/?locale=LV) 4. panta 1. punkta 118. apakšpunkta izpratnē;

6) **kapitāla vērtspapīri** – pašu kapitāla vērtspapīri Regulas Nr. 2017/1129 2. panta "b" apakšpunkta izpratnē;

7) **publiskais piedāvājums** – vērtspapīru publiskais piedāvājums Regulas Nr. 2017/1129 2. panta "d" apakšpunkta izpratnē;

8) **publiskā piedāvājuma izteicējs** – piedāvātājs Regulas Nr. 2017/1129 2. panta "i" apakšpunkta izpratnē."

2.  3. pantā:

izteikt 1.1daļas 12. punktu šādā redakcijā:

"12) Regula Nr. 2015/2365;";

papildināt 1.1daļu ar 15. punktu šādā redakcijā:

"15) Regula Nr. 2017/1129.";

izslēgt septīto daļu.

3. Izslēgt 3.1panta otro un trešo daļu.

4. Papildināt likumu ar A1sadaļu šādā redakcijā:

"**A1****sadaļa**

**Vispārīgie noteikumi par ziņošanas kārtību par iespējamiem un   
faktiskiem pārkāpumiem**

**6.1pants. Iespējamie un faktiskie pārkāpumi un ziņošanas kārtība**

(1) Ziņošanas kārtība ir piemērojama attiecībā uz šādiem iespējamiem un faktiskiem pārkāpumiem:

1) Regulas Nr. 575/2013 pārkāpumiem;

2) Regulas Nr. 2015/2365 4. un 15. panta pārkāpumiem;

3) pārkāpumiem regulētā tirgus organizētāja darbībā;

4) Regulas Nr. [596/2014](http://eur-lex.europa.eu/eli/reg/2014/596/oj/?locale=LV) pārkāpumiem;

5) pārkāpumiem ieguldījumu pakalpojumu un blakuspakalpojumu sniegšanā;

6) Regulas Nr. 600/2014 pārkāpumiem;

7) pārkāpumiem datu ziņošanas pakalpojumu sniegšanā;

8) šā likuma XII4nodaļā noteikto prasību pārkāpumiem;

9) Regulas Nr. [909/2014](http://eur-lex.europa.eu/eli/reg/2014/909/oj/?locale=LV) pārkāpumiem;

10) Regulas Nr. 1286/2014 pārkāpumiem;

11) par citiem šā likuma pārkāpumiem.

(2) Komisija izveido un uztur drošu ziņošanas sistēmu par iespējamiem un faktiskiem šā panta pirmajā daļā minētajiem pārkāpumiem.

(3) Kārtību, kādā Komisijā tiek iesniegti, saņemti un izskatīti ziņojumi par šā panta pirmajā daļā minētajiem pārkāpumiem, nosaka Komisijas normatīvie noteikumi.

**6.2pants. Finanšu instrumentu tirgus dalībnieku iekšējie ziņošanas kanāli**

(1) Kredītiestāde un ārvalsts kredītiestādes filiāle, ieguldījumu brokeru sabiedrība un ārvalsts ieguldījumu brokeru sabiedrības filiāle, centrālais vērtspapīru depozitārijs, regulētā tirgus organizētājs un datu ziņošanas pakalpojumu sniedzējs atbilstoši tā darbības jomai izveido iekšējo pārkāpumu ziņošanas kanālu un izstrādā procedūru, saskaņā ar kuru tā darbinieki var ziņot par šā likuma 6.1panta pirmajā daļā minētajiem pārkāpumiem.

(2) Šā panta pirmajā daļā minēto finanšu instrumentu tirgus dalībnieku izveidotajai ziņošanas sistēmai jānodrošina šā likuma 6.3 pantā noteikto prasību ievērošana.

**6.3pants. Personu aizsardzība**

(1) Saskaņā ar normatīvajiem aktiem par fizisko personu datu aizsardzību Komisijas izveidotā ziņošanas sistēma par pārkāpumiem nodrošina tādas personas datu aizsardzību, kura ziņo par pārkāpumu, kā arī tādas fiziskās personas datu aizsardzību, par kuru ir aizdomas, ka tā izdarījusi pārkāpumu.

(2) Komisija nodrošina konfidencialitāti personai, kura ziņo par pārkāpumu, kā arī personai, par kuru ir aizdomas, ka tā izdarījusi pārkāpumu, izņemot gadījumu, kad šādu ziņu izpaušanu paredz Latvijas Republikas normatīvie akti.

(3) Ziņošana, kuru saskaņā ar šā likuma 6.1panta otrās daļas un 6.2panta prasībām veic kredītiestādes un ārvalsts kredītiestādes filiāles, ieguldījumu brokeru sabiedrības un ārvalsts ieguldījumu brokeru sabiedrības filiāles, centrālā vērtspapīru depozitārija, regulētā tirgus organizētāja un datu ziņošanas pakalpojumu sniedzēja darbinieki, nav uzskatāma par darba līgumā vai citā tam pielīdzināmā līgumā, vai jebkurā normatīvajā aktā noteiktā informācijas izpaušanas aizlieguma pārkāpumu, un personu nevar saukt pie atbildības par šādu ziņošanu.

(4) Pret kredītiestādes un ārvalsts kredītiestādes filiāles, ieguldījumu brokeru sabiedrības un ārvalsts ieguldījumu brokeru sabiedrības filiāles, centrālā vērtspapīru depozitārija, regulētā tirgus organizētāja un datu ziņošanas pakalpojumu sniedzēja darbinieku, kurš ziņo par šā likuma 6.1panta pirmajā daļā minētajiem pārkāpumiem tā darba devēja darbībā, sniegtā ziņojuma dēļ nedrīkst vērst diskriminējošas vai citas netaisnīgas darbības.

**6.4pants. Strīdu izskatīšanas kārtība**

Ja netiek ievērots šā likuma 6.3panta ceturtajā daļā noteiktais aizliegums, strīdi risināmi Darba likumā vai citos normatīvajos aktos noteiktajā kārtībā."

5. Aizstāt 10. panta pirmās daļas 2. punktā vārdus "vadīs regulētā tirgus organizētāja vai darbību" ar vārdiem "vadīs regulētā tirgus organizētāja vai ieguldījumu brokeru sabiedrības darbību".

6.  14. pantā:

izslēgt pirmo daļu;

izslēgt otrās daļas 1. punktā vārdu "emisijas";

izslēgt trešās daļas 1. punktā vārdus "faksa numuru un";

izslēgt ceturto, piekto, sesto, devīto un desmito daļu;

izteikt vienpadsmito daļu šādā redakcijā:

"(11) Prospektu sagatavošanas, apstiprināšanas, publicēšanas un izplatīšanas kārtību nosaka Regula Nr. 2017/1129.";

papildināt pantu ar divpadsmito un trīspadsmito daļu šādā redakcijā:

"(12) Ja publiskais piedāvājums tiks izteikts tikai Latvijā, prospektu sagatavo valsts valodā.

(13) Pamatprospektu reģistrē Komisijā saskaņā ar šā panta prasībām."

7. Izslēgt 15. un 16. pantu.

8. Izteikt 16.1pantu šādā redakcijā:

"**16.1pants. Atbrīvojums no pienākuma sagatavot prospektu**

Ja publiskais piedāvājums tiek izteikts tikai Latvijā un tiek izteikts par pārvedamiem vērtspapīriem, par kuriem aprēķinātā kopējā samaksa Eiropas Savienībā 12 mēnešu laikā ir no 1 000 000 *euro* līdz 8 000 000 *euro*, publiskā piedāvājuma izteicējs var nesagatavot Regulā Nr. 2017/1129 noteikto prospektu. Šādā gadījumā publiskā piedāvājuma izteicējs sagatavo un publicē piedāvājuma dokumentu saskaņā ar Komisijas normatīvajiem noteikumiem."

9.  17. pantā:

izteikt panta nosaukumu šādā redakcijā:

"**17. pants. Prospekta saturs**";

izslēgt pirmo, otro un trešo daļu;

izteikt ceturto daļu šādā redakcijā:

"(4) Detalizētu prospektā iekļaujamo informāciju un prospekta saturu nosaka tieši piemērojamie Eiropas Savienības tiesību akti par prospekta saturu.";

izslēgt piekto, sesto un septīto daļu;

aizstāt astotajā daļā vārdus un skaitļus "likuma un Eiropas Komisijas Regulas Nr. 809/2004" ar vārdiem un skaitļiem "likuma, Regulas Nr. 2017/1129 un tieši piemērojamo Eiropas Savienības tiesību aktu".

10. Izslēgt 17.1, 17.2, 17.3, 18. un 19. pantu.

11. Izslēgt 20. pantā vārdu "emisijas".

12. Izslēgt 20.1, 21., 22., 22.1, 23. un 24. pantu.

13.  24.1pantā:

izslēgt pirmās daļas 1. punktā vārdu "emisijas";

papildināt pirmo daļu ar 8. un 9. punktu šādā redakcijā:

"8) apturēt apstiprināšanai iesniegtā prospekta pārbaudi vai apturēt vai ierobežot publisko piedāvājumu, ja Komisija izmanto pilnvaras piemērot aizliegumu vai ierobežojumu, ievērojot Regulas Nr. 600/2014 42. pantu, līdz šāda aizlieguma vai ierobežojuma atcelšanai;

9) atteikties apstiprināt jebkuru prospektu, ko ne ilgāk kā uz pieciem gadiem sastādījis konkrēts emitents vai publiskā piedāvājuma izteicējs, ja minētais emitents vai publiskā piedāvājuma izteicējs atkārtoti un nopietni pārkāpis šā likuma un Regulas Nr. 2017/1129 noteikumus.";

izslēgt otro un trešo daļu.

14.  41. pantā:

aizstāt trešajā daļā vārdus un skaitļus "likuma un Eiropas Komisijas regulas Nr. 809/2004" ar vārdiem un skaitļiem "likuma, Regulas Nr. 2017/1129 un tieši piemērojamo Eiropas Savienības tiesību aktu par prospektu saturu";

izslēgt ceturto daļu;

papildināt pantu ar devīto, desmito un vienpadsmito daļu šādā redakcijā:

"(9) Ja pārvedamu vērtspapīru iekļaušana regulētajā tirgū tiek lūgta Latvijā, prospektu sagatavo valsts valodā.

(10) Prospektu sagatavošanas, apstiprināšanas un izplatīšanas kārtību nosaka Regula Nr. 2017/1129.

(11) Pēc tam kad pieņemts lēmums par pārvedamu vērtspapīru iekļaušanu regulētajā tirgū, regulētā tirgus organizētājs nekavējoties ievieto lēmuma un prospekta tekstu savā mājaslapā internetā."

15. Izslēgt 44. pantu.

16. Izslēgt 44.1panta pirmo, trešo un ceturto daļu.

17. Izslēgt 44.2, 44.3, 45. un 47. pantu.

18.  48. pantā:

izslēgt otrajā daļā vārdus "faksa numuru un";

izslēgt trešo, ceturto, piekto un septīto daļu.

19. Izslēgt 48.1, 49., 49.1, 49.2,51. un 52. pantu.

20.  55.1pantā:

papildināt pirmo daļu ar 10. un 11. punktu šādā redakcijā:

"10) apturēt reģistrēšanai iesniegtā prospekta pārbaudi vai apturēt vai ierobežot atļauju veikt tirdzniecību regulētajā tirgū, ja Komisija izmanto pilnvaras piemērot aizliegumu vai ierobežojumu, ievērojot Regulas Nr. 600/2014 42. pantu, līdz šāda aizlieguma vai ierobežojuma atcelšanai;

11) atteikties reģistrēt prospektu, ko ne ilgāk kā uz pieciem gadiem sastādījusi konkrētā persona, kura lūdz pārvedamu vērtspapīru iekļaušanu regulētajā tirgū, ja minētā persona atkārtoti pārkāpusi šā likuma un Regulas Nr. 2017/1129 noteikumus.";

izslēgt trešo un ceturto daļu.

21.  55.11pantā:

aizstāt pirmajā daļā vārdus un skaitļus "šā likuma 1. panta pirmās daļas 31. punkta" ar vārdiem "mazā un vidējā komersanta";

papildināt pantu ar 1.1daļu šādā redakcijā:

"(11) Mazais un vidējais komersants šā panta izpratnē ir kapitālsabiedrība, kas saskaņā ar tā pēdējo pieejamo gada pārskatu vai konsolidēto gada pārskatu atbilst vismaz diviem no šādiem kritērijiem:

1) vidējais darbinieku skaits finanšu gadā ir mazāks par 250;

2) aktīvu kopsumma nepārsniedz 43 000 000 *euro*;

3) gada tīrais apgrozījums nepārsniedz 50 000 000 *euro*.";

papildināt pantu ar 2.1daļu šādā redakcijā:

"(21) Kapitālsabiedrība, kurā saskaņā ar šā panta pirmo daļu revīzijas komitejas funkciju izpilde ir uzticēta tās padomei, var nepiemērot šā likuma 55.7pantā minēto revīzijas komitejas pilnvaru termiņu, uzticot tās padomei revīzijas komitejas funkciju izpildi uz visu padomes pilnvaru termiņu.";

papildināt pantu ar 3.1daļu šādā redakcijā:

"(31) Ja kapitālsabiedrībā padomes locekļa ievēlēšana notiek saskaņā ar Komerclikuma 296. panta vienpadsmitajā daļā noteikto kārtību, ir nepieciešama jaunievēlētā padomes locekļa piekrišana pildīt arī revīzijas komitejas uzdevumus. Šajā daļā minētais lēmums ierakstāms kapitālsabiedrības akcionāru sapulces protokolā."

22. Izslēgt 66. panta piektās daļas 8. punktā vārdu "emisijas".

23. Izteikt 84. pantu šādā redakcijā:

"**84. pants. Šīs nodaļas darbības joma**

(1) Šī nodaļa papildus Regulā Nr. [596/2014](http://eur-lex.europa.eu/eli/reg/2014/596/oj/?locale=LV) paredzētajam nosaka Komisijas kā kompetentās iestādes Regulas Nr. [596/2014](http://eur-lex.europa.eu/eli/reg/2014/596/oj/?locale=LV) izpratnē tiesības un pienākumus iekšējās informācijas izmantošanas uzraudzībā un manipulāciju novēršanā finanšu tirgos.

(2) Lai nodrošinātu šā panta pirmajā daļā minēto tiesību un pienākumu izpildi, Komisija izdod normatīvos noteikumus, kas nosaka:

1) informāciju, kas uzskatāma par iekšējo informāciju un atklājama sabiedrībai;

2) gadījumus, kad iekšējās informācijas publicēšanas aizkavējums var maldināt sabiedrību vai kad tūlītēja informācijas atklāšana var apdraudēt emitenta vai emisijas kvotu tirgus dalībnieka likumīgās intereses;

3) prasības attiecībā uz kārtību, kādā persona, kas veic pārvaldības pienākumus, vai ar to cieši saistītās personas paziņo par veiktajiem darījumiem."

24. Izslēgt 100.3pantu.

25. Aizstāt 120. panta pirmās daļas 3. punktā skaitļus un vārdu "3., 6. vai 8." ar skaitļiem un vārdu "3., 6., 8. vai 9.".

26. Aizstāt 128. panta 6.1daļā vārdus "kuri nav radušies no finanšu instrumenta" ar vārdiem "kuri ir radušies no finanšu instrumenta".

27. Izslēgt 137.3pantu.

28. Izslēgt 140. panta pirmajā daļā skaitļus un vārdus "137.3panta ceturtās daļas".

29. Izslēgt 144.1 pantu.

30. Izslēgt 147. panta ceturtās daļas 1. punktā skaitļus un vārdus "24.1panta trešajā daļā, 55.1panta ceturtajā daļā un".

31. Izteikt 148. panta pirmo daļu šādā redakcijā:

"(1) Komisija ir tiesīga atbilstoši Regulas Nr. 2017/1129 38. pantam par Regulas 3., 5., 6. panta, 7. panta 1., 2., 3., 4., 5., 6., 7., 8., 9., 10. un 11. punkta, 8., 9., 10. panta, 11. panta 1. un 3. punkta, 14. panta 1. un 2. punkta, 15. panta 1. punkta, 16. panta 1., 2. un 3. punkta, 17., 18. panta, 19. panta 1., 2. un 3. punkta, 20. panta 1. punkta, 21. panta 1., 2., 3., 4., 7., 8., 9., 10. un 11. punkta, 22. panta 2., 3., 4. un 5. punkta, 23. panta 1., 2., 3. un 5. punkta un 27. panta pārkāpumiem piemērot šādas sankcijas un uzraudzības pasākumus:

1) izteikt publisku paziņojumu, norādot par pārkāpumu atbildīgo fizisko vai juridisko personu un pārkāpuma būtību;

2) pieprasīt, lai par pārkāpumu atbildīgā persona nekavējoties izbeidz attiecīgo darbību un turpmāk atturas no šādas darbības atkārtošanas;

3) uzlikt soda naudu līdz pārkāpuma rezultātā gūto ienākumu vai novērsto iespējamo zaudējumu divkāršam apmēram, ja iespējams noteikt pārkāpuma dēļ gūto peļņu vai novērstos zaudējumus;

4) uzlikt juridiskajai personai soda naudu līdz 5 000 000 *euro* vai līdz trim procentiem no kopējā gada apgrozījuma saskaņā ar pēdējo pieejamo minētās juridiskās personas revidēto gada pārskatu. Ja juridiskā persona ir mātes sabiedrība vai mātes sabiedrības meitas sabiedrība, kas sagatavo konsolidētos gada pārskatus saskaņā ar [Gada pārskatu un konsolidēto gada pārskatu likumu](https://likumi.lv/ta/id/277779-gada-parskatu-un-konsolideto-gada-parskatu-likums) vai konsolidētos finanšu pārskatus saskaņā ar izcelsmes dalībvalsts attiecīgo normatīvo aktu prasībām, attiecīgo kopējo apgrozījumu veido kopējais gada apgrozījums vai atbilstoša veida ienākumi saskaņā ar attiecīgiem izcelsmes dalībvalsts normatīvajiem aktiem grāmatvedības jomā, ņemot vērā pēdējo pieejamo konsolidēto gada pārskatu, ko apstiprinājusi galvenā mātes sabiedrības vadības struktūra;

5) uzlikt fiziskajai personai soda naudu līdz 700 000 *euro*."

32. Izteikt 150. panta ceturto daļu šādā redakcijā:

"(4) Šajā pantā noteiktajā kārtībā Komisijas mājaslapā internetā ievietotā informācija par šā likuma 148. panta pirmajā, astotajā, piecpadsmitajā, septiņpadsmitajā, astoņpadsmitajā, deviņpadsmitajā, divdesmitajā un divdesmit pirmajā daļā minētajiem pārkāpumiem ir pieejama piecus gadus no tās ievietošanas dienas."

33. Papildināt pārejas noteikumus ar 64. punktu šādā redakcijā:

"64. Centrālais vērtspapīru depozitārijs, regulētā tirgus organizētājs un datu ziņošanas pakalpojumu sniedzējs, uz kuru attiecas šā likuma 6.2pantā minētā prasība par iekšējā ziņošanas kanāla izveidi, iekšējo ziņošanas kanālu izveido ne vēlāk kā triju mēnešu laikā no šā likuma spēkā stāšanās dienas."

Finanšu ministrs

J. Reirs